钦定古今图书集成/理学汇编/经籍典/第087卷 > 熊朋来经说 > 《先甲后甲之义》
## 钦定古今图书集成/理学汇编/经籍典/第087卷 > 熊朋来经说 > 《先甲后甲之义》

或问：“《蛊》之先甲后甲，有以甲子戌申为先，甲午辰寅
为后者；有以丁辛为甲，三日之先后者。《巽》之先庚后
庚，有以庚午辰寅为先，庚子戌申为后者；有以丁癸
为庚，三日之先后者。不知蛊何取于甲，㢲何取于庚
也？”曰：“蛊《随》相伏，《蛊》之三阴，《随》之三阳伏焉。《蛊》初爻变
《大畜》，则内卦为《干》，先甲也；至五爻变《无妄》，则外卦为
干，后甲也。《蛊》之《彖传》言‘先甲后甲’，曰：‘天行也’，所以言
甲者，干甲也。《巽》《震》二卦亦相伏，所以言庚者，震庚也。”
又问：“干甲震庚，于纳甲通矣。《蛊》之先甲后甲，于卦辞
言之；《巽》之先庚后庚，于九五爻辞言之，何也？”曰：“《蛊》《随》
反对，以卦之全体得《干》，故言先甲后甲于卦辞也。重
《巽》伏震，先庚也。九五变则三至五又”互《震》，后庚也。周
公因《蛊》之《干》甲，记《巽》之《震》《庚》。《巽》九五变为《巽》之《蛊》，《蛊》
六五变为《蛊》之《巽》。《庚》甲相直，《巽》《蛊》相入，特于五爻言
之，宜也。“三日”者，或曰三爻也。